
KAVAND 
MINISTRI MÄÄRUS

Sotsiaalkaitseministri määruste muutmine  

Määrus kehtestatakse sotsiaalhoolekande seaduse § 70 lõike 7 ja § 76 lõike 2 alusel.

§ 1. Sotsiaalkaitseministri 21. detsembri 2015. a määruse nr 73 „Erihoolekandeteenuse taotluse ja omaosaluse puudujääva osa hüvitamise taotluse esitamine“ muutmine

Sotsiaalkaitseministri 21. detsembri 2015. a määruses nr 73 „Erihoolekandeteenuse taotluse ja omaosaluse puudujääva osa hüvitamise taotluse esitamine“ tehakse järgmised muudatused: 

1) määruse pealkiri sõnastatakse järgmiselt: 

„Erihoolekandeteenuse taotluse ja teenust saama suunamiseks vajalike andmete esitamine“;

2) määruse preambulist jäetakse välja tekstiosa „ja § 74 lõike 10“; 

3) paragrahvi 1 tekst sõnastatakse järgmiselt: 

„Määrusega kehtestatakse erihoolekandeteenuste taotluses ja enne erihoolekandeteenust saama suunamist esitatavate andmete koosseis.“; 

4) paragrahvi 2 punktid 5, 51 ja 71 tunnistatakse kehtetuks; 

5) määrust täiendatakse §-ga 21 järgmises sõnastuses: 

„§ 21. Erihoolekandeteenust saama suunamiseks esitatavad andmed 

Isik esitab enne erihoolekandeteenust saama suunamist järgmised andmed: 
1) erihoolekandeteenuse osutaja, kelle juures isik sooviks teenust saada, märge asutuse nime ja asukoha aadressiga või eelistatud maakond teenuse saamiseks;
2) kuupäev, millal soovitakse hakata erihoolekandeteenust kasutama.“; 

6) paragrahv 3 tunnistatakse kehtetuks. 

§ 2. Sotsiaalkaitseministri 21. detsembri 2015. a määruse nr 70 „Erihoolekandeteenuse järjekorra pidamise kord ja nõuded“ muutmine 

Sotsiaalkaitseministri 21. detsembri 2015. a määruses nr 70 „Erihoolekandeteenuse järjekorra pidamise kord ja nõuded“ tehakse järgmised muudatused: 

1) määruse pealkiri sõnastatakse järgmiselt: 

„Erihoolekandeteenuse järjekord“; 

2) paragrahvi 2 lõike 1 sissejuhatavast lauseosast ja lõikest 2 jäetaks välja sõna „taotletud“; 

3) paragrahvi 2 lõike 1 sissejuhatavas lauseosas ja lõikes 11 asendatakse sõna „osutamise“ sõnaga „õigustatuse“;

4) paragrahvi 2 lõike 1 punkt 3 tunnistatakse kehtetuks; 

5) paragrahvi 2 lõiget 1 täiendatakse punktiga 5 järgmises sõnastuses: 

„5) hinnang isiku erihoolekandeteenuse vajaduse kiireloomulisuse kohta.“; 

6) paragrahvi 2 täiendatakse lõigetega 11–13 järgmises sõnastuses: 

„(11) Sotsiaalkindlustusamet arvestab isiku erihoolekandeteenuse järjekorda kandmisel ja järjekorra pidamisel lisaks isiku erihoolekandeteenuse vajaduse kiireloomulisusele ka erihoolekandeteenuse osutamise otsuse tegemise aega.

(12) Sotsiaalkindlustusamet teavitab erihoolekandeteenust saama õigustatud isikut järjekorda võtmisest ja abivajaduse kiireloomulisuse hinnangust.

(13) Kui isiku erihoolekandeteenuse vajaduse kiireloomulisuse hindamisel on tuvastatud, et erihoolekandeteenuse viivitamatu osutamine on vajalik isiku tervise, turvalisuse või toimetuleku tagamiseks, võib Sotsiaalkindlustusamet väljastada suunamisotsuse järjekorrast sõltumata.“; 

7) määrust täiendatakse §‑ga 21 järgmises sõnastuses:

„§ 21. Isiku erihoolekandeteenuse vajaduse kiireloomulisuse arvesse võtmine 

(1) Isikud on erihoolekandeteenuse järjekorras vastavalt erihoolekandeteenuse vajaduse kiireloomulisusele,  arvestades, et eespool on isikud, kelle  teenuse osutamise edasilükkamine võib põhjustada inimese enda või teiste isikute tervise, turvalisuse või toimetuleku olulise halvenemise. 

(2) Isiku erihoolekandeteenuse järjekorda lisamisel arvestatakse samuti isiku valmisolekut asuda erihoolekandeteenusele.

(3) Kui  muutub isiku valmisolek asuda erihoolekandeteenusele või Sotsiaalkindlustusamet hindab isiku teenusevajaduse kiireloomulisuse ümber, võib muutuda isiku koht järjekorras.“; 

8) paragrahv 3 tunnistatakse kehtetuks; 

9)  määrust täiendatakse §-ga 32 järgmises sõnastuses: 

„§ 31. Rakendussäte 

Käesoleva määruse §-i 3 kohaldatakse isikutele, kelle erihoolekandeteenuse vajaduse kiireloomulisust ei ole sotsiaalhoolekande seaduse § 70 lõike 2 1. jaanuaril 2027. a jõustunud redaktsiooni kohaselt hinnatud. 

§ 3. Määruse jõustumine 

(1) Määruse § 2 punktid 1, 2, 4–7 ja 9  jõustuvad 1. jaanuaril 2027. a. 

(2) Määruse § 2 punkt 3 jõustub 1. augustil 2027. a. 

(3) Määruse § 2 punkt 8 jõustub 1. septembril 2027. a.  

Karmen Joller
Sotsiaalminister

Majandus- ja infotehnoloogiaministri 22. detsembri 2023. a määruse nr 69 „Töötukassa andmekogu põhimäärus“ muutmine 

Määrus kehtestatakse töötuskindlustuse seaduse § 35 lõike 2 alusel.

§ 1. Majandus- ja infotehnoloogiaministri 22. detsembri 2023. a määruses nr 69 „Töötukassa andmekogu põhimäärus“ tehakse järgmised muudatused: 

1) paragrahvi 40 lõike 6 punkt 7 tunnistatakse kehtetuks; 

2) paragrahvi 40 lõike 6 punktist 10 jäetakse välja sõnad „ja erihoolekandeteenuse“; 

3) paragrahvi 40 lõiget 8 täiendatakse punktidega 4 ja 5 järgmises sõnastuses: 

„4) isiku nõusolekuta hoolekandeasutusse ööpäevaringset erihooldusteenust saama paigutamise kohta;
5) erihoolekandeteenuse saamise kohta.“.

§ 2. Määrus jõustub 1. augustil 2027. a.

